Dolpo
Dolpo – regionas Aukštuosiuose Himalajuose. Yra Nepale (Dolpo rajone), į šiaurę nuo Daulagyrio himalio (Aukštųjų Himalajų kalnagūbrio). Iš rytų jį supa Čureno himalis. Slėnis geografiškai priklauso jau nebe Aukštųjų Himalajų, o Transhimalajų (t. y. Tibeto plynaukštės) teritorijai. Tai – vienas iš dviejų tokių slėnių Nepale. Dėl turtingos gamtinės įvairovės regione įkurtas Šei-Poksundo Nacionalinis parkas. Jame yra garsus Poksundo ežeras.